CELEX: 62009CN0443
Language: mt
Date: 2009-11-13 00:00:00
Title: Kawża C-443/09: Talba għal deċiżjoni preliminari mressqa mit-Tribunale Ordinario di Cosenza (l-Italja) fit- 13 ta’ Novembru 2009 — C.C.I.A.A. di Cosenza vs Grillo Star srl Fallimento

27.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 51/18
            
         Talba għal deċiżjoni preliminari mressqa mit-Tribunale Ordinario di Cosenza (l-Italja) fit-13 ta’ Novembru 2009 — C.C.I.A.A. di Cosenza vs Grillo Star srl Fallimento
   (Kawża C-443/09)
   2010/C 51/28
   Lingwa tal-kawża: It-Taljan
   
      Qorti tar-rinviju
   
   Tribunale Ordinario di Cosenza.
   
      Partijiet fil-kawża prinċipali
   
   
      Rikorrenti: C.C.I.A.A. di Cosenza.
   
      Konvenuta: Grillo Star srl Fallimento.
   
      Domandi preliminari
   
   
               (1)
            
            
               Il-kriterji li jiddeterminaw it-taxxa annwali msemmija fl-Artikolu 18(b) tal-Liġi Taljana tad-29 ta’ Diċembru 1993, Nru 580, kif stabbiliti mill-Artikolu 18(3), (4), (5) u (6), huma kompatibbli mad-Direttiva tal-Kunsill 2008/7/KE (1), tat-12 ta’ Frar 2008, dwar it-taxxi indiretti fuq il-ġbir tal-kapital, peress li t-taxxa annwali ma taqax taħt id-deroga stabbilita mill-Artikolu 6(e) tal-imsemmija direttiva?
            
         
               (2)
            
            
               B’mod partikolari:
               
                           —
                        
                        
                           it-taxxa annwali, li tiġi ddeterminata b’referenza għal “finanzi meħtieġa sabiex il-kmamar tal-kummerċ iwettqu s-servizzi li huma obbligati li jipprovdu fit-territorju kollhu tal-pajjiż”, hija “dazj[u] fil-forma ta’ miżati jew drittijiet”?
                        
                     
                           —
                        
                        
                           il-fatt li ġie stabbilit “fond għall-ibbilanċjar”, maħsub sabiex jarmonizza fit-territorju nazzjonali kollu t-twettiq tal-“funzjonijiet amministrattivi” kollha mogħtija lill-kmamar tal-kummerċ mil-liġi, jeskludi li t-taxxa annwali hija dazju fil-forma ta’ miżati jew drittijiet?
                        
                     
                           —
                        
                        
                           l-għażla mogħtija lil kull kamra tal-kummerċ li żżid it-taxxa annwali sa 20 % sabiex tikkofinanzja inizjattivi li l-għan tagħhom huwa li jżidu l-produttività u jtejbu l-kundizzjonijiet ekonomiċi tat-territorju li jaqa’ taħt il-kompetenza tagħhom, hija kompatibbli mal-interpretazzjoni li t-taxxa fiha nnifisha hija dazju fil-forma ta’ miżati jew drittijiet?
                        
                     
                           —
                        
                        
                           in-nuqqas ta’ spjegazzjoni dwar il-metodi meħtieġa sabiex jiġu stabiliti l-ħtiġijiet finanzjarji, tal-kmamar tal-kummerċ, marbuta maż-żamma u l-aġġornament tar-reġistrazzjonijiet u noti fir-reġistru tal-impriżi, jipprekludi l-verifika ta’ jekk it-taxxa annwali hijiex dazju fil-forma ta’ miżati jew drittijiet?
                        
                     
                           —
                        
                        
                           il-fatt li t-taxxa annwali hija stabbilta abbażi ta’ rata fissa, u fid-dawl tal-fatt li m’hemmx dispożizzjonijiet dwar il-verifika “f’intervalli regolari” ta’ jekk din tirriflettix l-ispiża medja tas-servizz, huwa kompatibbli mal-interpretazzjoni li t-taxxa hija dazju fil-forma ta’ miżati jew drittijiet?
                        
                     
         
      (1)  ĠU L 46, p. 11